Diari Oficial de la Generalitat Valenciana


Sumari del DOGV 3114, del 04-11-1997 (1997/11067)

DECRET 270/1997, de 21 d'octubre, del Govern Valencià, pel qual es declara les caigudes del riu Túria aigües amunt de la presa de l'embassament de Benagéber com a zona d'actuació urgent (ZAU) per a defensar-la davant el risc d'incendis forestals.
------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1997/10/21/270/dof/vci/html**

### Dades del document

Número de DOGV
:   3114

Data del DOGV
:   04-11-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/11421


Data del document
:   21-10-1997

Organisme emissor
:   Conselleria de Medi Ambient

Tipus de document
:   Decret

Anàlisi jurídica

3680 DECRET 270/1997, de 21 d'octubre, del Govern Valencià, pel qual es declara les caigudes del riu Túria aigües amunt de la presa de l'embassament de Benagéber com a zona d'actuació urgent (ZAU) per a defensar-la davant el risc d'incendis forestals. [97/C11295]
  
L'article 24 de la Llei 3/1993, de 9 de desembre, de la Generalitat Valenciana, Forestal de la Comunitat Valenciana, en l'apartat 1.g, estableix que l'administració, amb l'audiència prèvia als propietaris, podrà declarar àrees com a zones d'actuació urgent (ZAU), amb la finalitat de conservar-les i afavorir-ne la restauració sempre que els terrenys estiguen afectats per qualsevol alteració ecològica greu o amb risc d'estar afectats.
  
L'objecte d'aquest decret és la declaració de la zona de les caigudes del riu Túria aigües amunt de la presa de l'embassament de Benagéber com a zona d'actuació urgent (ZAU) amb la finalitat de preservar-la davant el risc d'incendis forestals.
  
La zona objecte de declaració com a d'urgent actuació, que es troba en la comarca de Los Serranos, acull una part important i representativa de les masses forestals de la Comunitat Valenciana, i les formacions vegetals que es desenvolupen en la zona presenten un estat de conservació acceptable, motiu pel qual se n'ha considerat prioritària la defensa. La conservació d'aquestes formacions boscoses es troba amenaçada per un alt perill potencial d'incendis com a conseqüència de les característiques fisiogràfiques, meteorològiques i climàtiques que caracteritzen aquests terrenys. Aquesta situació fa necessària i urgent una ordenació i tractament dels combustibles vegetals que dote aquests terrenys d'una estructura, basada en àrees tallafocs, que els permeta afrontar el fenomen de l'incendi amb un mínim de garantia per a la persistència del conjunt de la massa forestal.
  
La Generalitat Valenciana, a la vista de la situació descrita i sobre la base de l'article 24 de la Llei 3/1993, de 9 de desembre, de la Generalitat Valenciana, Forestal de la Comunitat Valenciana, i l'article 59 del seu reglament, aprovat per mitjà del Decret 98/1995, de 16 de maig, del Govern Valencià, amb l'audiència prèvia dels propietaris afectats, ha optat per declarar aquesta àrea com a zona d'actuació urgent (ZAU) amb la finalitat de preservar-la davant el risc d'incendis mitjançant la planificació, la projecció i l'execució de les actuacions silvícoles que es consideren necessàries.
  
Per tot el que s'ha exposat, a proposta del conseller de Medi Ambient i amb la deliberació prèvia del Govern Valencià, en la reunió del dia 21 d'octubre de 1997,
  
DECRETE
  
Article 1. Objecte
  
Es declara zona d'actuació urgent (ZAU), amb la finalitat de defensar-la davant el risc d'alteracions ecològiques greus com a conseqüència de grans incendis forestals, les caigudes del riu Túria aigües amunt de la presa de l'embassament de Benagéber.
  
Article 2. Àmbit territorial
  
La zona definida com a caigudes del riu Túria aigües amunt de la presa de l'embassament de Benagéber, amb una superfície de 17.470 hectàrees, està ubicada en els termes municipals d'Aras de Alpuente, Titaguas, Sinarcas, Tuéjar i Benagéber, de la província de Valencia. Els - de la zona són els següents:
  
- Nord: carretera C-234 Valencia-Ademuz.
  
- Est: carretera C-234 Valencia-Ademuz i carretera de l'embassament de Benagéber a Tuéjar.
  
- Sud: carretera de l'embassament de Benagéber a Tuéjar, reserva de Valdesemillas, límit dels termes entre Tuéjar i Benagéber i límit dels termes entre Tuéjar i Sinarcas.
  
- Oest: límit dels termes entre Tuéjar i Sinarcas i límit de províncies entre València i Cuenca.
  
En l'annex I d'aquest decret es recull la representació cartogràfica de la zona objecte de declaració.
  
Article 3. Mesures preventives
  
Les mesures preventives que s'han de prendre consisteixen a dotar la zona esmentada d'una xarxa d'àrees tallafocs dissenyada i estructurada de manera que, minimitzant impactes ambientals negatius, aconseguisca garantir en conjunt la persistència de les masses forestals actualment presents davant el risc d'incendis forestals.
  
Les mesures mencionades es troben recollides en el corresponent projecte de silvicultura preventiva elaborat amb aquesta finalitat per la Direcció General per al Desenvolupament Sostenible.
  
En l'annex II d'aquest decret es recull la informació cartogràfica de la xarxa d'àrees tallafocs dissenyada inicialment.
  
Article 4. Sistema d'execució
  
1. En els terrenys objecte d'aquest decret en els quals la gestió directa siga competència de la Generalitat Valenciana, el projecte a què fa referència l'article anterior, una vegada aprovat, serà executat per l'administració forestal.
  
2. En els terrenys no gestionats directament per la Generalitat Valenciana, tant de propietat pública com privada, sense perjudici del que es disposa en l'article 24 de la Llei 3/1993, de 9 de desembre, de la Generalitat Valenciana, Forestal de la Comunitat Valenciana, amb caràcter general i amb l'objectiu d'aconseguir una major racionalitat i eficàcia en la realització dels treballs, l'execució del projecte serà realitzada igualment per l'administració forestal amb la firma prèvia dels convenis corresponents amb els propietaris. En els convenis mencionats, de conformitat amb el punt 2 de l'article 119 del Reglament de la Llei 3/1993, de 9 de desembre, de la Generalitat Valenciana, Forestal de la Comunitat Valenciana, correspon a la Generalitat Valenciana l'aportació de la inversió que s'haja de realitzar i l'aportació del propietari serà la disponibilitat dels seus terrenys per a l'execució dels treballs. La duració dels convenis serà de 10 anys, de tal manera que permeten tant l'execució del projecte com el manteniment posterior per part de l'administració forestal durant aquest període. En el cas que no es produïsca denúncia expressa del conveni per ninguna de les parts, es prorrogarà de manera automàtica en cicles consecutius de 10 anys.
  
3. No obstant l'anterior, i d'acord amb el que es disposa en l'article 24 de la Llei 3/1993, de 9 de desembre, de la Generalitat Valenciana, Forestal de la Comunitat Valenciana, en els terrenys no gestionats directament per la Generalitat Valenciana, els propietaris públics o privats podran executar directament els treballs, que tenen caràcter obligatori. Els treballs s'hauran de realitzar en un termini no superior a dos anys des de la data d'aprovació d'aquest decret.
  
4. En el cas que els propietaris afectats no realitzaren els treballs indicats en el temps i manera previstos es podrà acudir, amb advertència prèvia, a l'execució subsidiària per part de l'administració forestal a costa de l'obligat.
  
Article 5. Indemnitzacions compensatòries
  
En les muntanyes de propietat privada, no subjectes a cap consorci o conveni per a repoblació, els propietaris que es vegen afectats pels treballs rebran una indemnització compensatòria per les limitacions d'ús i de rendes futures en aquests terrenys.
  
Les indemnitzacions compensatòries es pagaran per una sola vegada per a cada un dels períodes de 10 anys.
  
Els límits establits per a les valoracions de les indemnitzacions del primer decenni són els que s'estableixen en el quadre següent:
  
Les valoracions unitàries de les indemnitzacions compensatòries per als decennis futurs s'establiran i es revisaran periòdicament per mitjà d'una ordre del conseller de Medi Ambient.
  
Article 6. Destinació dels productes per a fusta amb aprofitament comercial
  
Depenent de la titularitat i situació administrativa dels terrenys forestals afectats pels treballs, els productes per a fusta amb aprofitament comercial que s'obtinguen tindran la destinació següent:
  
1. En les muntanyes de propietat de la Generalitat Valenciana es procedirà a la comercialització dels productes en carregador, d'acord amb la legislació vigent.
  
2. En les muntanyes consorciades o en conveni per a repoblar-les es procedirà d'igual manera que en el cas de muntanya de la Generalitat Valenciana, amb el repartiment dels ingressos obtinguts entre aquesta i el propietari dels terrenys, d'acord amb els percentatges establits en els convenis o consorcis corresponents.
  
3. En les muntanyes catalogades d'utilitat pública no consorciades ni en conveni per a repoblació, quan la fusta obtinguda no sobrepasse els 100 metres cúbics, quedarà sense més en poder de l'ajuntament per a atencions municipals. Quan la fusta obtinguda sobrepasse la quantitat esmentada, aquesta es comercialitzarà conformement al que s'estableix en la legislació vigent per a aprofitaments en muntanyes catalogades d'utilitat pública.
  
4. En les muntanyes privades o públiques no catalogades d'utilitat pública, que no estiguen consorciades ni en conveni, la fusta obtinguda es posarà a la disposició del propietari en carregador perquè la comercialitze.
  
Per la seua banda, el propietari estarà obligat a retirar la fusta dels carregadors en un termini de temps inferior a quatre mesos. En el cas que no retire la fusta en el termini fixat, la Generalitat Valenciana la decomissarà i, posteriorment, la destruirà o la comercialitzarà.
  
Article 7. Termini d'execució
  
L'execució dels treballs es realitzarà en un termini no superior als tres anys.
  
El manteniment de les àrees tallafocs, que està previst que es realitze en cicles de dos i quatre anys, s'executarà dins de l'anualitat que corresponga i durant el període de vigència dels convenis.
  
Article 8. Finançament
  
La dotació pressupostària per a l'execució inicial de la xarxa d'àrees tallafocs prevista en el projecte puja a la quantitat de 068.432.098 de pessetes, dels quals un màxim de 5.000.000 de pessetes es destinaran a indemnitzacions compensatòries.
  
El manteniment posterior i periòdic de la xarxa d'àrees tallafocs executada a l'empara d'aquest decret, com també les indemnitzacions compensatòries establides en cicles de 10 anys, es finançaran a càrrec del programa 442.40, d'acord amb les previsions del projecte i fins als imports globals màxims que amb aquesta finalitat es destinen en les corresponents lleis de pressuposts de la Generalitat Valenciana.
  
DISPOSICIONS ADDICIONALS
  
Primera
  
S'aproven els models de conveni per a l'execució i el manteniment de la xarxa d'àrees tallafocs per a la defensa de les caigudes del riu Túria aigües amunt de la presa de l'embassament de Benagéber davant el risc d'incendis forestals que s'han de subscriure amb entitats públiques i persones físiques o jurídiques privades, que figuren en els annexos III, IV i V d'aquest decret.
  
Segona
  
S'autoritza la subscripció dels convenis esmentats en la disposició addicional primera i es faculta el conseller de Medi Ambient perquè els firme.
  
DISPOSICIONS FINALS
  
Primera
  
S'autoritza el conseller de Medi Ambient perquè, en el marc de les seues competències, dicte les disposicions necessàries per a l'execució i el desplegament d'aquest decret.
  
Segona
  
Aquest decret vigeix des de l'endemà de la publicació en el Diari Oficial de la Generalitat Valenciana.
  
València, 21 d'octubre de 1997
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Medi Ambient,
  
JOSÉ MANUEL CASTELLÁ ALMIÑANA
  
ANNEX III
  
Conveni de Cooperació entre la Generalitat Valenciana i ...(entitat pública), per a l'execució i el manteniment de la xarxa d'àrees tallafocs per a la defensa de les «caigudes del riu Túria aigües amunt de la presa de l'embassament de Benagéber davant el risc d'incendis forestals.
  
València, ... d... de 1997
  
REUNITS:
  
D'una banda, el senyor José Manuel Castellá Almiñana, conseller de Medi Ambient, en nom i representació de la Generalitat Valenciana, expressament autoritzat per a aquest acte per mitjà del Decret 270/1997, de 21 d'octubre, del Govern Valencià.
  
De l'altra, el senyor/senyora ...(nom i cognoms alcalde, president, etc.), ...(càrrec), en nom i representació del/de la ...(entitat pública), expressament autoritzat per a aquest acte per ... (ple, consell, etc.).
  
Les dues parts es reconeixen mútuament competència i capacitat per a firmar aquest conveni i
  
MANIFESTEN:
  
I. La Generalitat Valenciana és competent en matèria de planificació, coordinació i execució de les mesures i accions necessàries per a la prevenció i lluita contra els incendis forestals, segons el que s'estableix en l'article 55 de la Llei 3/1993, de 9 de desembre, de la Generalitat Valenciana, Forestal de la Comunitat Valenciana.
  
II. El Decret 270/1997, de 21 d'octubre, del Govern Valencià, pel qual es declara les caigudes del riu Túria aigües amunt de la presa de l'embassament de Benagéber com a zona d'actuació urgent (ZAU) per a la defensa davant el risc d'incendis forestals, afecta als termes municipals d'Aras de Alpuente, Titaguas, Sinarcas, Tuéjar i Benagéber, de la província de València.
  
III. El/la ...(entitat pública) disposa de terrenys afectats pels treballs previstos en el projecte de silvicultura preventiva per a l'execució i el manteniment de la xarxa d'àrees tallafocs per a la defensa de les caigudes del riu Túria aigües amunt de la presa de l'embassament de Benagéber davant el risc d'incendis forestals, redactat amb aquesta finalitat per la Direcció General per al Desenvolupament Sostenible.
  
IV. El Decret 98/1995, de 16 de maig, del Govern Valencià, pel qual es va aprovar el reglament de la Llei 3/1993, de 9 de desembre, de la Generalitat Valenciana, Forestal de la Comunitat Valenciana, disposa que la Generalitat Valenciana podrà establir convenis amb altres administracions públiques per a l'execució de mesures inajornables en àrees declarades zones d'actuació urgent. L'aportació de la Generalitat Valenciana serà la totalitat de la inversió que s'haja de realitzar.
  
V. El programa 442.40, Restauració i Protecció dels Recursos Naturals preveu, en el capítol VI, Inversions reals, el manteniment i la creació de noves infraestructures per a la prevenció d'incendis forestals.
  
De conformitat amb el que s'ha exposat, acorden la formalització d'aquest conveni, d'acord amb les següents
  
ESTIPULACIONS:
  
Primera
  
És objecte d'aquest conveni la cooperació entre la Generalitat Valenciana i el/la ...(entitat pública), per a l'execució i el manteniment del projecte de la xarxa d'àrees tallafocs per a la defensa de les caigudes del riu Túria aigües amunt de la presa de l'embassament de Benagéber davant el risc d'incendis forestals, en els terrenys dels quals és titular i on la gestió directa d'aquests no és competència de la Generalitat Valenciana.
  
Segona
  
Mitjançant aquest conveni, el/la ...(entitat pública) aporta els terrenys de la seua titularitat situats en el/els terme/s municipal/s de ...(municipi/s) que s'indiquen a continuació:
  
Municipi Polígon Parcel·la Subparcel·la Hectàrees
  
 afectades
  
... ... ... ... ...
  
... ... ... ... ...
  
... ... ... ... ...
  
... ... ... ... ...
  
... ... ... ... ...
  
... ... ... ... ...
  
... ... ... ... ...
  
... ... ... ... ...
  
... ... ... ... ...
  
... ... ... ... ...
  
... ... ... ... ...
  
... ... ... ... ...
  
 Total (ha) ...
  
Tercera
  
El/la ...(entitat pública) posa a disposició de la Conselleria de Medi Ambient aquests terrenys, alhora que manté les ocupacions i servituds que siguen compatibles amb els treballs silvícoles projectats, per un termini de 10 anys, termini que es prorrogarà de manera automàtica en cicles consecutius de 10 anys en el cas que no es produïsca denúncia expressa del conveni per part de ningú.
  
Quarta
  
Els productes per a fusta amb aprofitament comercial que s'obtinguen dels treballs silvícoles es posaran a disposició del/la ...(entitat pública) en carregador perquè es comercialitze.
  
Per la seua banda, el/la ...(entitat pública) estarà obligada a retirar la fusta dels carregadors en un termini de temps inferior a quatre mesos. Posat cas de no retirar la fusta en el termini fixat, la Generalitat Valenciana procedirà al decomís d'aquesta i la posterior destrucció o comercialització.
  
Cinquena
  
La Conselleria de Medi Ambient aportarà els estudis, projectes i pressupostos necessaris per a la realització de la xarxa d'àrees tallafocs esmentada.
  
Sisena
  
La Conselleria de Medi Ambient assumeix, a càrrec dels seus pressupostos, la direcció i l'execució dels treballs necessaris per a la creació de la xarxa d'àrees tallafocs, com també el manteniment d'aquestes durant la vigència d'aquest conveni.
  
Setena
  
Els treballs necessaris per a l'execució de la xarxa d'àrees tallafoc es finançaran a càrrec del projecte 1171 del capítol VI, «Inversions reals», dintre del programa 442.40, Restauració i Protecció dels Recursos Naturals.
  
El manteniment posterior i periòdic d'aquesta xarxa es finançarà a càrrec del projecte 1168 del capítol VI, «Inversions reals», dintre del mateix programa, d'acord amb les previsions del projecte i fins als imports globals màxims que amb aquesta finalitat destinen les corresponents lleis de pressupostos de la Generalitat Valenciana.
  
Vuitena
  
S'estableix un termini de tres anys per a l'execució de la xarxa d'àrees tallafocs objecte d'aquest conveni.
  
Novena
  
En cas d'incompliment del que s'ha establit en aquest conveni, la Generalitat Valenciana, i també el/la ...(entitat pública), amb l'audiència prèvia de l'altra part, podran rescindir el conveni.
  
Deu
  
Aquest conveni té naturalesa administrativa i, exclosa l'aplicació directa de la legislació general de contractació administrativa, es regirà per les seues pròpies normes i, en allò no previst, supletòriament, pels principis de la legislació esmentada i els generals de l'ordenament jurídic administratiu.
  
I perquè conste a l'efecte que pertoque, com a prova de conformitat, els qui compareixen firmen aquest document, per quintuplicat i a un sol efecte, en el lloc i la data indicats en l'encapçalament.
  
El conseller de Medi Ambient, ...(càrrec entitat pública)
  
José Manuel Castellá Almiñana ...(nom i cognoms)
  
ANNEX IV
  
Conveni que s'ha de subscriure amb persones físiques o jurídiques privades que aporten escriptures de propietat, o una altra documentació vàlida en dret, acreditativa de la propietat
  
Conveni de Cooperació entre la Generalitat Valenciana i ...(nom i cognoms de la persona interessada), per a l'execució i el manteniment de la xarxa d'àrees tallafocs per a la defensa de les caigudes del riu Túria aigües amunt de la presa de l'embassament de Benagéber davant el risc d'incendis forestals.
  
València, ... d...de 1997
  
REUNITS:
  
D'una banda, el senyor José Manuel Castellá Almiñana, conseller de Medi Ambient, en nom i representació de la Generalitat Valenciana, autoritzat per a aquest acte mitjançant el Decret 270/1997, de 21 d'octubre, del Govern Valencià.
  
De l'altra, el senyor/senyora ...(nom i cognoms de l'interessat), amb CIF/NIF número ..., en nom propi.
  
Les dues parts es reconeixen mútuament competència i capacitat per a firmar aquest conveni i
  
MANIFESTEN:
  
I. La Generalitat Valenciana és competent en matèria de planificació, coordinació i execució de les mesures i accions necessàries per a la prevenció i lluita contra els incendis forestals, segons el que s'estableix en l'article 55 de la Llei 3/1993, de 9 de desembre, de la Generalitat Valenciana, Forestal de la Comunitat Valenciana.
  
II. El Decret 270/1997, de 21 d'octubre, del Govern Valencià, pel qual es declaren les caigudes del riu Túria aigües amunt de la presa de l'embassament de Benagéber com a zona d'actuació urgent (ZAU) per a la defensa davant el risc d'incendis forestals, afecta als termes municipals d'Aras de Alpuente, Titaguas, Sinarcas, Tuéjar i Benagéber, de la província de València.
  
III. El senyor/senyora ...(nom i cognoms interessat) és propietari/ària de terrenys afectats pels treballs previstos en el projecte de silvicultura preventiva per a l'execució i manteniment de la xarxa d'àrees tallafocs per a la defensa de les caigudes del riu Túria aigües amunt de la presa de l'embassament de Benagéber, redactat amb aquesta finalitat per la Direcció General per al Desenvolupament Sostenible.
  
IV. Els terrenys a què fa referència aquest conveni no estan subjectes a cap tipus de consorci o conveni amb l'administració forestal per a repoblar-los.
  
V. El Decret 98/1995, de 16 de maig, del Govern Valencià, pel qual es va aprovar el reglament de la Llei 3/1993, de 9 de desembre, de la Generalitat Valenciana, Forestal de la Comunitat Valenciana, estableix que la Generalitat Valenciana podrà realitzar accions concertades amb propietaris particulars mitjançant convenis en matèria de prevenció i extinció d'incendis forestals.
  
VI. El mateix reglament de la Llei Forestal de la Comunitat Valenciana, en l'article 119, estableix que en els convenis establits per portar a terme accions declarades obligatòries per al propietari per la Generalitat Valenciana, atesa la Llei Forestal, l'aportació d'aquesta serà de la totalitat de la inversió que s'haja de realitzar.
  
VII. El programa 442.40, Restauració i Protecció dels Recursos Naturals preveu, en el capítol VI, «Inversions reals», el manteniment i la creació de noves infraestructures per a la prevenció d'incendis forestals.
  
VIII. El programa 442.40, Restauració i Protecció dels Recursos Naturals, preveu, en el capítol IV, «Transferències corrents» la línia 403/000/9\_ d'indemnitzacions compensatòries per declaració com a zona d'actuació urgent mitjançant decret del Govern Valencià.
  
De conformitat amb el que s'ha exposat, acorden la formalització d'aquest conveni, d'acord amb les següents:
  
ESTIPULACIONS:
  
Primera
  
És objecte d'aquest conveni la cooperació entre la Generalitat Valenciana i el senyor/senyora ...(nom i cognoms interessat), per a l'execució i el manteniment del projecte de la xarxa d'àrees tallafocs per a la defensa de les caigudes del riu Túria aigües amunt de la presa de l'embassament de Benagéber davant el risc d'incendis forestals, en els terrenys dels quals és titular i on la gestió directa d'aquests no és competència de la Generalitat Valenciana.
  
Segona
  
Mitjançant aquest conveni, el senyor/senyora ...(nom i cognoms titular) aporta els terrenys de la seua propietat situats en el terme municipal de ... que s'indiquen a continuació:
  
Municipi Polígon Parcel·la Subparcel·la Hectàrees
  
 afectades
  
... ... ... ... ...
  
... ... ... ... ...
  
... ... ... ... ...
  
... ... ... ... ...
  
... ... ... ... ...
  
... ... ... ... ...
  
... ... ... ... ...
  
... ... ... ... ...
  
... ... ... ... ...
  
... ... ... ... ...
  
... ... ... ... ...
  
... ... ... ... ...
  
 Total (ha) ...
  
Tercera
  
El senyor/senyora ...(nom i cognoms de l'interessat), des del moment de la firma d'aquest conveni i durant el període de vigència d'aquest, posa a disposició de la Conselleria de Medi Ambient aquests terrenys, alhora que manté les ocupacions i servituds que siguen compatibles amb els treballs silvícoles projectats.
  
Quarta
  
El període de vigència d'aquest conveni serà de 10 anys, prorrogables en períodes de 10 anys tret de denúncia de les parts.
  
Cinquena
  
Els productes per a fusta amb aprofitament comercial que s'obtinguen dels treballs silvícoles es posaran a disposició del senyor/senyora ...(nom i cognoms interessat) en carregador perquè en procedisca a la comercialització.
  
Per la seua banda, el senyor/senyora ...(nom i cognoms interessat) estarà obligat/ada a retirar la fusta dels carregadors en un termini de temps inferior a quatre mesos. Posat cas de no retirar la fusta en el termini fixat, la Generalitat Valenciana en procedirà al decomís i posterior destrucció o comercialització.
  
Sisena
  
La Conselleria de Medi Ambient aportarà els estudis, projectes i pressupostos necessaris per a la realització de l'esmentada xarxa d'àrees tallafocs.
  
Setena
  
La Conselleria de Medi Ambient assumeix, a càrrec dels seus pressupostos, la direcció i l'execució dels treballs necessaris per a la creació de la xarxa d'àrees tallafocs, com també el manteniment d'aquestes durant la vigència d'aquest conveni.
  
Vuitena
  
El senyor/senyora ...(nom i cognoms interessat) rebrà de la Generalitat Valenciana, pels 10 primers anys de conveni i en concepte d'indemnització compensatòria per les limitacions d'ús i de rendes futures en els terrenys mencionats, la quantitat de ... pessetes, segons la superfície i el percentatge de la propietat afectada, l'estat de la vegetació i la valoració unitària establida en el Decret 270/1997, de 21 d'octubre, del Govern Valencià, pel qual es declaren les caigudes del riu Túria aigües amunt de la presa de l'embassament de Benagéber com a zona d'actuació urgent (ZAU) per a la defensa davant el risc d'incendis forestals.
  
Les valoracions unitàries de les indemnitzacions compensatòries per als decennis futurs seran establides i revisades de manera periòdica mitjançant ordre del conseller de Medi Ambient.
  
Novena
  
Els treballs necessaris per a l'execució de la xarxa d'àrees tallafoc es finançaran a càrrec del projecte 1171 del capítol VI, «Inversions reals», dintre del programa 442.40, Restauració i Protecció dels Recursos Naturals.
  
El manteniment posterior i periòdic d'aquesta xarxa es finançarà a càrrec del projecte 1168 del capítol VI, «Inversions reals», dintre del mateix programa, d'acord amb les previsions del projecte i fins als imports globals màxims que amb aquesta finalitat destinen les corresponents lleis de pressupostos de la Generalitat Valenciana.
  
Deu
  
Les indemnitzacions compensatòries per limitacions d'ús i de rendes futures es finançaran a càrrec de la línia 403/000/9\_ del capítol IV, «Transferències corrents» inclòs en el programa 442.40. En el supòsit de rescissió per incompliment, l'interessat haurà de reintegrar les quantitats percebudes.
  
Onze
  
S'estableix un termini de tres anys per a l'execució de la xarxa d'àrees tallafocs objecte d'aquest conveni.
  
Dotze
  
En cas d'incompliment del que s'ha establit en aquest conveni, la Generalitat Valenciana i el senyor/senyora ...(nom i cognoms interessat), amb audiència prèvia de l'altra part, podran rescindir el conveni.
  
Tretzena
  
Aquest conveni té naturalesa administrativa i, exclosa l'aplicació directa de la legislació general de contractació administrativa, es regirà per les seues pròpies normes i, en allò no previst, supletòriament, pels principis d'aquesta legislació i els generals de l'ordenament jurídic administratiu.
  
I perquè conste, a l'efecte que pertoque i com a prova de conformitat, els qui compareixen firmen aquest document, per quintuplicat i a un sol efecte, en el lloc i la data indicats en l'encapçalament.
  
El conseller de Medi Ambient, ...(el propietari/tària)
  
José Manuel Castellá Almiñana ...(nom i cognoms)
  
ANNEX V
  
Conveni que s'ha de subscriure amb persones físiques o jurídiques privades que no aporten, en el moment de la firma del conveni, escriptura o una altra documentació acreditativa de la propietat vàlida en dret.
  
Conveni de cooperació entre la generalitat valenciana i ...(nom i cognoms interessat/interessats ), per a l'execució i el manteniment de la xarxa d'àrees tallafocs per a la defensa de les «caigudes del riu Túria aigües amunt de la presa de l'embassament de Benagéber davant el risc d'incendis forestals.
  
València, ... d... de 1997
  
REUNITS:
  
D'una banda, el senyor José Manuel Castellá Almiñana, conseller de Medi Ambient, en nom i representació de la Generalitat Valenciana, autoritzat per a aquest acte pel Decret 270/1997, de 21 d'octubre, del Govern Valencià.
  
De l'altra, el senyor/senyora ...(nom i cognoms de la persona o persones interessades), amb CIF/NIF ..., en nom propi.
  
Les dues parts es reconeixen mútuament competència i capacitat per a firmar aquest conveni i
  
MANIFESTEN:
  
I. La Generalitat Valenciana és competent en matèria de planificació, coordinació i execució de les mesures i accions necessàries per a la prevenció i lluita contra els incendis forestals, segons el que s'estableix en l'article 55 de la Llei 3/1993, de 9 de desembre, de la Generalitat Valenciana, Forestal de la Comunitat Valenciana.
  
II. El Decret 270/1997, de 21 d'octubre, del Govern Valencià, pel qual es declaren les caigudes del riu Túria aigües amunt de la presa de l'embassament de Benagéber com a zona d'actuació urgent (ZAU) per a la defensa davant el risc d'incendis forestals, afecta els termes municipals d'Aras de Alpuente, Titaguas, Sinarcas, Tuéjar i Benagéber, de la província de València.
  
III. El senyor/senyora ...(nom i cognoms persones interessades) és/són propietari/ària (-ris/-àries), segons acredita/en documentalment mitjançant ..., de terrenys afectats pels treballs previstos en el projecte de silvicultura preventiva per a l'execució i el manteniment de la xarxa d'àrees tallafocs per a la defensa de les caigudes del riu Túria aigües amunt de la presa de l'embassament de Benagéber davant el risc d'incendis forestals, redactat amb aquesta finalitat per la Direcció General per al Desenvolupament Sostenible.
  
IV. Els terrenys a què fa referència aquest conveni no estan subjectes a cap tipus de consorci o conveni amb l'administració forestal per a repoblar-los.
  
V. El Decret 98/1995, de 16 de maig, del Govern Valencià, pel qual es va aprovar el reglament de la Llei 3/1993, de 9 de desembre, de la Generalitat Valenciana, Forestal de la Comunitat Valenciana, estableix que la Generalitat Valenciana podrà realitzar accions concertades amb propietaris particulars mitjançant convenis en matèria de prevenció i extinció d'incendis forestals.
  
VI. El mateix reglament de la Llei Forestal de la Comunitat Valenciana, en l'article 119, estableix que en els convenis establits per portar a terme accions declarades obligatòries per al propietari per la Generalitat Valenciana, d'acord amb la Llei Forestal, l'aportació d'aquesta serà de la totalitat de la inversió que s'haja de realitzar.
  
VII. El programa 442.40, Restauració i Protecció dels Recursos Naturals, preveu en el capítol VI, «Inversions reals», el manteniment i la creació de noves infraestructures per a la prevenció d'incendis forestals.
  
VIII. El programa 442.40, Restauració i Protecció dels Recursos Naturals, preveu en el capítol IV, Transferències corrents, la línia 403/000/9\_ d'indemnitzacions compensatòries per declaració com a zona d'actuació urgent mitjançant decret del Govern Valencià.
  
De conformitat amb el que s'ha exposat, acorden la formalització d'aquest conveni, d'acord amb les següents
  
ESTIPULACIONS:
  
Primera
  
És objecte d'aquest conveni la cooperació entre la Generalitat Valenciana i el senyor/senyora ... (nom i cognoms persona o persones interessades), per a l'execució i el manteniment del projecte de la xarxa d'àrees tallafocs per a la defensa de les caigudes del riu Túria aigües amunt de la presa de l'embassament de Benagéber davant el risc d'incendis forestals, en els terrenys dels quals és/són titular/titulars, i on la gestió directa d'aquests no és competència de la Generalitat Valenciana.
  
Segona
  
Mitjançant aquest conveni, el senyor/senyora ...(nom i cognoms titular/s) aporta/ten els terrenys de la seua propietat situats en el terme municipal de ... que s'indiquen a continuació:
  
Municipi Polígon Parcel·la Subparcel·la Hectàrees
  
 afectades
  
... ... ... ... ...
  
... ... ... ... ...
  
... ... ... ... ...
  
... ... ... ... ...
  
... ... ... ... ...
  
... ... ... ... ...
  
... ... ... ... ...
  
... ... ... ... ...
  
... ... ... ... ...
  
... ... ... ... ...
  
... ... ... ... ...
  
... ... ... ... ...
  
 Total (ha) ...
  
Tercera
  
El senyor/senyora ...(nom i cognoms de la persona o persones interessades), des del moment de la firma d'aquest conveni i durant el període de vigència, posa/posen a disposició de la Conselleria de Medi Ambient aquests terrenys, alhora que manté/mantenen les ocupacions i servituds que siguen compatibles amb els treballs silvícoles projectats.
  
Quarta
  
El període de vigència d'aquest conveni serà de 10 anys, prorrogables en períodes de 10 anys tret de denúncia de les parts.
  
Cinquena
  
Els productes per a fusta amb aprofitament comercial que s'obtinguen dels treballs silvícoles es posaran a disposició del senyor/senyora ...(nom i cognoms persona o persones interessades) en carregador perquè en procedisca a la comercialització.
  
Per la seua part, el senyor/senyora ...(nom i cognoms persones interessades) estarà/estaran obligat/obligada (obligats/obligades) a retirar la fusta dels carregadors en un termini de temps inferior a quatre mesos. Posat cas de no retirar la fusta en el termini fixat, la Generalitat Valenciana en procedirà al decomís i posterior destrucció o comercialització.
  
Sisena
  
La Conselleria de Medi Ambient aportarà els estudis, projectes i pressupostos necessaris per a la realització de l'esmentada xarxa d'àrees tallafocs.
  
Setena
  
La Conselleria de Medi Ambient assumeix, a càrrec dels seus pressupostos, la direcció i l'execució dels treballs necessaris per a la creació de la xarxa d'àrees tallafocs, com també el manteniment d'aquestes durant la vigència d'aquest conveni.
  
Vuitena
  
El senyor/senyora ...(nom i cognoms persones interessades) rebrà/rebran de la Generalitat Valenciana, una vegada presentada l'escriptura pública a nom seu inscrita en el Registre de la Propietat, pels 10 primers anys de conveni i en concepte d'indemnització compensatòria per les limitacions d'ús i de rendes futures en els terrenys esmentats, la quantitat d... pessetes, segons la superfície i el percentatge de la propietat afectada, l'estat de la vegetació i la valoració unitària establida en el Decret 270/1997, de 21 d'octubre, del Govern Valencià, pel qual es declaren les caigudes del riu Túria aigües amunt de la presa de l'embassament de Benagéber com a zona d'actuació urgent (ZAU) per a la defensa davant el risc d'incendis forestals. Mentrestant, la indemnització serà dipositada en la Caixa General de Dipòsits.
  
Les valoracions unitàries de les indemnitzacions compensatòries per als decennis futurs seran establides i revisades de manera periòdica mitjançant ordre del conseller de Medi Ambient.
  
Novena
  
Els treballs necessaris per a l'execució de la xarxa d'àrees tallafoc es finançaran a càrrec del projecte 1171 del capítol VI, «Inversions reals», dintre del programa 442.40, Restauració i Protecció dels Recursos Naturals.
  
El manteniment posterior i periòdic d'aquesta xarxa es finançarà a càrrec del projecte 1168 del capítol VI, «Inversions reals», dintre del mateix programa, d'acord amb les previsions del projecte i fins als imports globals màxims que amb aquesta finalitat destinen les corresponents lleis de pressupostos de la Generalitat Valenciana.
  
Deu
  
Les indemnitzacions compensatòries per limitacions d'ús i de rendes futures es finançaran a càrrec de la línia 403/000/9\_ del capítol IV, «Transferències corrents», inclòs en el programa 442.40. En el supòsit de rescissió per incompliment, l'interessat haurà de reintegrar les quantitats percebudes.
  
Onze
  
S'estableix un termini de tres anys per a l'execució de la xarxa d'àrees tallafocs objecte d'aquest conveni.
  
Dotze
  
En cas d'incompliment del que s'ha establit en aquest conveni, la Generalitat Valenciana i el senyor/senyora ...(nom i cognoms persones interessades) podrà/podran, amb l'audiència prèvia de l'altra part, rescindir el conveni.
  
Tretze
  
Aquest conveni té naturalesa administrativa i, exclosa l'aplicació directa de la legislació general de contractació administrativa, es regirà per les seues pròpies normes i, en allò no previst, supletòriament, pels principis d'aquesta legislació i els generals de l'ordenament jurídic administratiu.
  
I perquè conste, a l'efecte que pertoque i com a prova de conformitat, els qui compareixen firmen aquest document, per quintuplicat i a un sol efecte, en el lloc i la data indicats en l'encapçalament.
  
El conseller de Medi Ambient, ...(la persona o persones propietàries)


Còpia Permalink ELI